av Katrine Strøm Dagsavisen Fremtiden

Publisert 19. desember 2015

Lokale nyheter

**Nært opptil jul**

**Er du tom for ideer, men ønsker å gi noe med sjel? Fortvil ikke, vi har trålet markedet for gaver som både lages og selges lokalt.**

**Lysekroner av evig liv**

På Grønland har det samlet seg flere forhandlere med blikk for det spesielle. Unionville er mangeårig nettforhandler «Retropiken» Sunniva Ferradas nye vintage-butikk, som fører både nytt og gammelt, til herre, dame, barn og huset: alt med stilfulle former, tidløst materiale og gjerne en leken snert. Det mest lokale er også det mest iøynefallende: Store, dekorative lysekroner i resirkulerte plastmaterialer og flasker, laget på Smia av Elsy Gjengår Berg. Ingen like!

Litt lenger bort i gata har Kari Ulleberg i mange år blåst egne glass i Glasshytta, og har nå hele Norge som marked. Den nyrenoverte butikken har flyttet ned én trapp, og synes bedre fra gateplan. I år går det mye av «begynnersettet» for ølinteresserte, forteller hun: En gavepakke med fire glass, én til hver ølkategori, laget i samarbeid med Terje Aass. I butikken finner du også vakre kunstglass og vaser i alle størrelser og prisklasser.

– Drammens Covent Garden, kaller Ulleberg nabolaget sitt.

SJEKK PÅ NETT:

[Mie Design](http://cargocollective.com/miesimonnaes): Kalendere og andre vakre trykksaker laget av Mie Marie Simonnæs

[Elsy Gjengår Bergs lysekroner](http://reglow-elsy.blogspot.no/p/blog-page_93.html) av resirkulert materiale, laget på Smia, selges også på [Unionville](http://iconosquare.com/retropiken_unionville) på Grønland

[Glasshytta](http://kari.ulleberg.no): Øl-, vin- og drammeglass utformet for hånd og i samarbeid med Terje Aass. Kunstglass og vaser

[Condelica](http://condelica.no): Lokale konditorvarer, konfekt og marsipan av høy klasse

[MVM](http://shop.byhands.no) design: Magnus Voll Mathiassens kunst, plakater m.m